**Zápis z Ústavnej rady ÚZZ 7.11.2022**

**Miestnosť a čas konania:** zasadačkaÚZZ od 10.00 do 10.45

**Prítomní**: prof. Ing. Dušan Kudelas, PhD.

 doc. Ing. Lucia Domaracká, PhD.

doc. Ing. Mário Molokáč, PhD.

prof. Ing. Peter Tauš, PhD.

 prof. Ing. Martin Sisol, PhD. - ospravedlnený

 doc. Ing. Marián Šofranko, PhD.

**Hostia:** doc. Ing. Samer Khouri, PhD.

 doc. Ing. Ľubica Kozáková, PhD.

Zapisovateľka: doc. Ing. et Ing. Andrea Seňová, PhD.

**Program**:

1. Otvorenie ÚR, výučba v ZS 2022
2. Postery na oddeleniach ÚZZ
3. Projekty
4. Barbora a Vedecká rada
5. Publikačná činnosť, odmeny
6. Externý audit, PROEDUCO
7. Rôzne

***Riaditeľ ÚZZ informoval v rámci jednotlivých bodov o:***

1. Riaditeľ ÚZZ privítal členov a prítomných hostí na zasadnutí ÚR. Na začiatku riaditeľ informoval členov o podpísaní Memoranda medzi Národnou diaľničnou spoločnosťou a TUKE a o možnosti spolupráce na tvorbe a realizácii bakalárskych, diplomových a dizertačných prác, ktoré vypísala NDS pre študentov FBERG. Riešenia týchto prác sa v budúcnosti stanú východiskovým materiálom pre ďalší rozvoj diaľničnej infraštruktúry na Slovensku. V prípade záujmu je možné kontaktovať vedúcich oddelení a riaditeľa ÚZZ, ktorí majú tieto témy k dispozícii a sú u nich k nahliadnutiu. Riaditeľ následne informoval o realizácii celouniverzitného projektu EDIH CASSOVIUM. Projekt E.C. bude jedným z piatich Európskych centier digitálnych inovácií pôsobiacich na Slovensku v rámci programu Digitálna Európa. Z pozície TUKE sa jedná o celouniverzitný projekt, do ktorého budú zapojené relevantné pracoviská zo všetkých fakúlt TUKE. Je potrebné, aby jednotlivé oddelenia na ÚZZ vyšpecifikovali svoje možné služby, ktoré by vedeli MSP i ďalším relevantným subjektom a inštitúciám poskytnúť v rámci poskytovania služieb z oblasti digitalizácie a digitálnej transformácie. Následne je potrebné vyplniť online katalóg služieb EDIH CASSOVIUM.
2. Riaditeľ informoval vedúcich oddelení, že je potrebné aktualizovať postery na chodbách svojich oddelení, nakoľko došlo za posledné obdobie k odchodu viacerých zamestnancov a staré postery sú už neaktuálne.
3. Riaditeľ oznámil, že v budúcnosti je potrebné pri vypĺňaní tabuliek pre Ciele kvality posielať informácie za jednotlivé projekty VEGA, KEGA, APVV, EIT a iné, rovno vedúcim projektov, ktorí tieto tabuľky vyplnia za všetkých členov riešiteľského kolektívu.
4. Dňa 2.12.2022 sa bude konať ples Barbora. Najbližšia slávnostná Vedecká rada FBERG je naplánovaná na 7.12.2022, kedy sa uskutoční aj predvianočná zabíjačka pre zamestnancov.
5. Riaditeľ informoval, že v termíne od 28. do 30. 11. 2022 je naplánované stretnutie s vedením fakulty v zastúpení s prodekanom doc. Ing. Samerom Khourim, PhD., kde každý zamestnanec (pedagóg a vedecko-výskumný pracovník) odprezentuje publikačnú činnosť za rok 2022 a svoj plán publikačnej a vedeckej činnosti na rok 2023. Zároveň v termíne do 9.12.2022 predložiť na dekanát výsledky publikačnej činnosti za ÚZZ a poslať percentuálne podiely v CC, WoS za rok 2022. Riaditeľ informoval, že v decembrovej výplate bude zamestnancom vyplatená vianočná odmena vo výške PhD.- 300€, doc. – 400 € a prof. – 500 €, sekretárky – 150€. Zároveň budú doplatené 3% v rámci odmien. Zamestnanci o tom budú informovaní 2 samostatnými dekrétmi.
6. Riaditeľ informoval, že v termíne 6.12.2022 sa bude konať externý audit, koordinátorkou je doc. Benková. V termíne 30.11.-1.12.2022 sa bude konať PROEDUCO v Kulturparku v Košiciach, kde sa budú konať pod záštitou FBERG prezentácie jej ústavov. Akcia je určená študentom SŠ.
7. Rôzne

- prof. Tauš požiadal o vytvorenie Databázy softvérov na ÚZZ a urobiť prehľad platných licencií

- doc. Khouri požiadal o možnosť účasti na budúcich stretnutiach ÚR

Zapísala:

 doc. Ing. et Ing. Andrea Seňová, PhD. prof. Ing. Dušan Kudelas, PhD.

 Tajomník ÚZZ Riaditeľ ÚZZ